Vi var i Johnny’s lejlighed i 6 døgn og havde meget svært ved at tage derfra. Lejligheden ligger centralt i Marais, tæt på alt. Rue de Bretagne ligger lige om hjørnet med alle dens lækre specialbutikker, delikatesser, supermarked, take away, caféer, restauranter…..Lejligheden ligger trygt inde i den smukke gårdhave, på 2. Sal (er derfor ikke velegnet til gangbesværede). Lejligheden er ideel til en eller to personer. Når man først har klaret trapperne bliver man belønnet - alt er unikt og sat sammen så det hele passer sammen. Der er vinduer til alle verdenshjørner, loft op i kip, smukke møbler/billeder/malerier - alt er valgt med omhu og personlighed. Billederne på Airbnb kan slet ikke gengive hvor dejligt der er. Johnny er en super vært - og har man brug for noget, er han der straks. En lejlighed vi meget gerne vil vende tilbage til.